CELEX: 62011CA0159
Language: lv
Date: 2012-12-19 00:00:00
Title: Lieta C-159/11: Tiesas (virspalāta) 2012. gada 19. decembra spriedums ( Consiglio di Stato (Itālija) lūgums sniegt prejudiciālu nolēmumu) — Azienda Sanitaria Locale di Lecce, Università del Salento/Ordine degli Ingegneri della Provincia di Lecce u.c. (Publiskie iepirkumi — Direktīva 2004/18/EK — 1. panta 2. punkta a) un d) apakšpunkts — Pakalpojumi — Slimnīcu būvju seismiskās nestabilitātes izpēte un novērtēšana — Starp diviem publisko tiesību subjektiem, no kuriem viena ir universitāte, noslēgts līgums — Valsts iestāde, kas var tikt kvalificēta kā saimnieciskās darbības subjekts — Līgums par atlīdzību — Atlīdzība, kas nepārsniedz radušās izmaksas)

16.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 46/4
            
         Tiesas (virspalāta) 2012. gada 19. decembra spriedums (Consiglio di Stato (Itālija) lūgums sniegt prejudiciālu nolēmumu) — Azienda Sanitaria Locale di Lecce, Università del Salento/Ordine degli Ingegneri della Provincia di Lecce u.c.
   (Lieta C-159/11) (1)
   
   (Publiskie iepirkumi - Direktīva 2004/18/EK - 1. panta 2. punkta a) un d) apakšpunkts - Pakalpojumi - Slimnīcu būvju seismiskās nestabilitātes izpēte un novērtēšana - Starp diviem publisko tiesību subjektiem, no kuriem viena ir universitāte, noslēgts līgums - Valsts iestāde, kas var tikt kvalificēta kā saimnieciskās darbības subjekts - Līgums par atlīdzību - Atlīdzība, kas nepārsniedz radušās izmaksas)
   2013/C 46/06
   Tiesvedības valoda — itāļu
   
      Iesniedzējtiesa
   
   
      Consiglio di Stato
   
   
      Lietas dalībnieki pamata procesā
   
   
      Prasītājas: Azienda Sanitaria Locale di Lecce un Università del Salento
   
   
      Atbildētāji: Ordine degli Ingegneri della Provincia di Lecce, Consiglio Nazionale degli Ingegneri, Associazione delle Organizzazioni di Ingegneri, di Architettura e di Consultazione Tecnico-economica (OICE), Etacons srl, Ing. Vito Prato Engineering srl, Barletti — Del Grosso e Associati srl, Ordine degli Architetti della Provincia di Lecce un Consiglio Nazionale degli Architetti, Pianificatori, Paesaggisti e Conservatori
   
   
      Priekšmets
   
   Lūgums sniegt prejudiciālu nolēmumu — Consiglio di Stato — Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.), 1. panta 2. punkta a) un d) apakšpunkta, 2. un 28. panta, kā arī II pielikuma 8. un 12. kategorijas interpretācija — Līguma slēgšanas tiesību piešķiršana ārpus publiskā iepirkuma līguma slēgšanas tiesību piešķiršanas procedūras — Pakalpojuma sniegšana, ko veido atsevišķu slimnīcu seismiskās nestabilitātes izpēte un novērtēšana — Starp divām valsts pārvaldes iestādēm noslēgti līgumi, kuros pakalpojumu sniedzējs ir universitāte — Līgumi par atlīdzību, kuros atlīdzība nepārsniedz radušās izmaksas
   
      Rezolutīvā daļa:
   
   Savienības tiesības publisko iepirkumu jomā nepieļauj tādu valsts tiesisko regulējumu, kas atļauj noslēgt līgumu, ar kuru publisko tiesību subjekti savā starpā nodibina sadarbību, neizsludinot uzaicinājumu iesniegt piedāvājumu publiskā iepirkuma procedūrā, ja — kas ir jāpārbauda iesniedzējtiesai — šāda līguma priekšmets nav šiem subjektiem kopīgas sabiedriskā pakalpojuma funkcijas īstenošanas nodrošināšana, ja to neregulē vienīgi ar sabiedrības interešu mērķu sasniegšanu saistīti apsvērumi un prasības vai ja tas var radīt privātajam pakalpojumu sniedzējam priviliģētāku situāciju attiecībā pret tā konkurentiem
   
      (1)  OV C 173, 11.6.2011.